b'\n_START_ARTICLE_\nVandima\n_START_PARAGRAPH_\nVandima je kra\xc5\xa1ka jama v Rombonskih podih, ki so jo jamarji Dru\xc5\xa1tva za raziskovanje jam Ljubljana odkrili 28. julija 1990. Vhod v 2500 metrov dolgo in 1182 metrov globoko jamo le\xc5\xbei na nadmorski vi\xc5\xa1ini 1822 metrov. Vandima je bila prva jama, dalj\xc5\xa1a od 1000 metrov, ki so jo prvi raziskali slovenski jamarji. Dno jame sta leta 1995 dosegla Franci Gabrov\xc5\xa1ek in Franc Maru\xc5\xa1i\xc4\x8d.'